
KĖDAINIŲ RAJONO SAVIVALDYBĖS TARYBA

SPRENDIMAS

DĖL KĖDAINIŲ RAJONO SAVIVALDYBĖS TARYBOS 2018 M. VASARIO 15 D.  SPRENDIMO NR. TS-19 ,,DĖL KĖDAINIŲ RAJONO SAVIVALDYBĖS METINĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ TVIRTINIMO“ PAKEITIMO
2019 m. kovo 29  d. Nr. TS-25
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a: 
Pakeisti Kėdainių rajono savivaldybės metinės vietinės rinkliavos už komunalinių atliekų surinkimą ir tvarkymą nuostatus, patvirtintus Kėdainių rajono savivaldybės tarybos 2018 m. vasario 15 d. sprendimu Nr. TS-19 ,,Dėl Kėdainių rajono savivaldybės metinės vietinės rinkliavos už komunalinių atliekų surinkimą ir tvarkymą tvirtinimo“: 

1. Papildyti nuostatus VI skyriumi ir išdėstyti taip:
    „VI SKYRIUS

                                     VIETINĖS RINKLIAVOS IŠIEŠKOJIMAS

16. Metinės vietinės rinkliavos nesumokėjus per 2 mėn. po nustatyto termino pabaigos, siunčiami priminimai dėl mokestinės prievolės vykdymo ir nurodomas 30 dienų sumokėjimo terminas. Nesumokėjus priminime nurodytos rinkliavos, siunčiamas antras priminimas dėl mokestinės prievolės vykdymo ir nurodomas 30 dienų sumokėjimo terminas. Priminime skolininkai informuojami, kad, nesumokėjus priminime nurodytos rinkliavos, ji bus  išieškoma Lietuvos Respublikos teisės aktų nustatyta tvarka. 

17. Metinės vietinės rinkliavos nesumokėjus per šių Nuostatų 16 punkte nurodytus terminus, išieškojimui taikomas Lietuvos Respublikos civiliniame kodekse nustatytas senaties terminas, kuris pradedamas skaičiuoti kitą dieną po termino vietinės rinkliavos sumokėti pabaigos.“
2. Papildyti nuostatus VII skyriumi ir išdėstyti taip:
  „VII SKYRIUS

                             MOKESTINĖS NEPRIEMOKOS PRIPAŽINIMAS BEVILTIŠKA

„18. Vietinės rinkliavos mokestinė nepriemoka gali būti pripažįstama beviltiška, kurios neįmanoma išieškoti dėl objektyvių priežasčių:

18.1. mirus fiziniam asmeniui ir nesant galimybės išieškoti iš turto perėmėjų;
18.2. bankrutavus juridiniam asmeniui, likvidavus ir išregistravus jį iš Juridinių asmenų registro;
18.3. kai išieškojimo išlaidos didesnės už mokestinę nepriemoką;
18.4. nerasta rinkliavos mokėtojo turto arba rastas turtas yra nelikvidus (mažai likvidus);
18.5. suėjus mokestinės nepriemokos priverstinio išieškojimo senaties terminui;
18.6. kitais teisės aktų nustatytais atvejais.
19. Mokestinei nepriemokai pripažinti beviltiška savivaldybės administracijos direktorius įsakymu sudaro komisiją ir patvirtina jos veiklos nuostatus.
20. Komisija savivaldybės administracijos direktoriui pateikia motyvuotą išvadą dėl mokestinės nepriemokos pripažinimo beviltiška. 
21. Savivaldybės administracijos direktorius, gavęs komisijos išvadą, priima sprendimą dėl mokestinės nepriemokos. Rinkliavos mokėtojų mokestinės nepriemokos pripažįstamos beviltiškomis, pasibaigia ir nurašomos iš apskaitos duomenų, kai priimamas savivaldybės administracijos direktoriaus įsakymas.“
Savivaldybės meras                 





Saulius Grinkevičius                    

